

VLADA REPUBLIKE HRVATSKE

Zagreb, 14. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pokretanju postupka pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (Narodne novine, br. 93/14 i 26/15), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_ 2019. godine donijela

**O D L U K U**

**o pokretanju postupka pregovora o sklapanju izmjena i dopuna**

**Kolektivnog ugovora za djelatnost zdravstva i zdravstvenog osiguranja**

**i imenovanju pregovaračkog odbora Vlade Republike Hrvatske**

**I.**

Pokreće se postupak pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja (Narodne novine, broj 29/18).

**II.**

U pregovarački odbor Vlade Republike Hrvatske za pregovore o sklapanju izmjena i dopuna Kolektivnog ugovora iz točke I. ove Odluke imenuju se:

 - prof. dr. sc. Milan Kujundžić, dr. med., ministar zdravstva

 - Tomislav Dulibić, državni tajnik u Ministarstvu zdravstva

 - Lucian Vukelić, dr. med, ravnatelj Hrvatskog zavoda za zdravstveno osiguranje

 - Stipe Župan, pomoćnik ministra financija

 - Inga Žic, predstavnica Ministarstva rada i mirovinskoga sustava

 - Danica Kramarić, dr. med., predstavnica Ministarstva zdravstva

 - Marija Pećanac, predstavnica Ministarstva zdravstva

 - Dražen Jurković, dr. med., direktor Udruge poslodavaca u zdravstvu.

**III.**

Za zamjenike članova pregovaračkog odbora iz točke II. ove Odluke imenuju se:

 - prim. Željko Plazonić, dr. med., državni tajnik u Ministarstvu zdravstva

 - Hrvoje Tomljenović, predstavnik Ministarstva zdravstva

 - Veronika Laušin, dr. med., zamjenica ravnatelja Hrvatskog zavoda za zdravstveno osiguranje

 - Mladenka Karačić, predstavnica Ministarstva financija

 - Olivera Fišeković, predstavnica Ministarstva rada i mirovinskoga sustava

 - Zdravko Batarilo, predstavnik Ministarstva zdravstva

 - Martina Furlan, pomoćnica ravnatelja Hrvatskog zavoda za zdravstveno osiguranje

 - Marijana Mihaljević, predstavnica Udruge poslodavaca u zdravstvu.

**IV.**

Ova Odluka stupa na snagu danom donošenja, a objavit će se u Narodnim novinama.

Klasa:

Urbroj:

Zagreb,

 Predsjednik

 mr. sc. Andrej Plenković

**O B R A Z L O Ž E N J E**

Kolektivni ugovor za djelatnost zdravstva i zdravstvenog osiguranja (Narodne novine, broj 29/18, u daljnjem tekstu: Kolektivni ugovor) zaključen je 26. ožujka 2018. godine, na vrijeme od 12 mjeseci.

Sindikati potpisnici su, sukladno članku 18. Kolektivnog ugovora dostavili prijedlog za početak pregovora o izmjenama i dopunama istoga.

Ugovorna strana Vlade Republike Hrvatske mora se pisano očitovati o prijedlogu sindikata potpisnika u roku od 15 dana od dana primitka prijedloga te mora pristupiti pregovorima o predloženoj izmjeni ili dopuni u roku od 30 dana od dana primitka prijedloga.

Slijedom navedenoga, predlaže se donošenje Prijedloga odluke o pokretanju pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske.